Čas, v katerem boste opravili vozniški izpit, je odvisen od številnih dejavnikov. V prvi vrsti najprej od zdravnika, kjer se boste naročili na termin opravljanja zdravniškega pregleda. Potem sledi tečaj prve pomoči, ki praviloma traja 10 šolskih ur. Pri tem je odvisno, kdaj bo potekal tečaj in ali ga boste opravili v enem ali več sklopih. Enako velja za tečaj CPP, ki pa je po obsegu vsaj enkrat daljši kot tečaj PP. Vse omenjeno lahko opravite v najmanj enem tednu, v kolikor ste vsak dan po več ur na posameznem tečaju. Več o tem tukaj >
Nato pa sledi izvedba praktičnega dela, ki je časovno odvisen od tega, kako se z učiteljem vožnje lahko uskladita o terminih in koliko učnih ur naenkrat izvedeta. Običajno traja od dobrih 3 tednov do 2 mesecev, da kandidat odvozi vse predvidene ure (odvisno tudi od tega, za katero kategorijo opravlja izpit in koliko učnih ur vožnje potrebuje za pristop k izpitni vožnji). Okvirno torej lahko rečemo, da je vozniški izpit v najbolj optimalnih pogojih najhitreje možno opraviti v dobrem mesecu. Povprečno pa traja od 2 – 4 mesecev.